ལག་ཐོག་ཁ་པར་ནང་བཤད་པའི་སྐད་ཆ་གསང་ཉར་བྱེད་ཡག་དཀའ་ལས་ཁག་པོ་ཆགས་ཡོད།གང་ཡིན་ཞེ་ན།ཁྱེད་ཀྱི་ཉེ་འཁྲིས་སུ་ཡོད་པའི་སྐབས་འཚོལ་རིང་ལུགས་པ་ཚོས་སྟབས་བདེའི་བྱ་ཐབས་སྤྱད་དེ་འཕྲིན་ཐུང་དང་སྐད་ཆ་སོགས་ལྐོག་ཉན་དང་ལྟ་སྲུང་ནན་པོ་བྱེད་ཀྱི་ཡོད།དེ་མ་ཟད་ལག་ཐོག་ཁ་པར་མཁོ་སྤྲོད་དང་ཞབས་ཞུ་སྒྲུབ་མཁན་ཚོར་ཁྱེད་ཀྱི་ངག་བཅས་དང་ངག་མེད་གཉིས་ཀའི་གནས་ཚུལ་ཁག་རྒྱུས་མངའ་ཡོད།ལག་ཐོག་ཁ་པར་མཁོ་སྤྲོད་དང་ཞབས་ཞུ་སྒྲུབ་མཁན་ཚོས་ཀྱང་ཁ་པར་ནང་གི་སྐད་ཆ་དང་འཕྲིན་ཐུང་ཁག་ལྐོག་ཉན་བྱེད་མ་ཐུབ་པའི་བརྡ་ཚིག་རྒྱག་ཡག་གི་རིན་གོང་མཐོ་བའི་མཉེན་ཆས་ཤིག་ཁྱེད་ཀྱིས་ཉོས་ཏེ་ནང་འཇུག་བྱེད་ཡག་དཀའ་ལས་ཁག་པོ་ཆགས་ཡོད།ཡིན་ནའང་།ཡོ་ཆས་འདི་ཚོ་མགྱོགས་པོ་གོང་ཆུང་ཆུང་ཆགས་ཀྱི་རེད།བརྡ་ཚིག་དེ་ཚོ་བཀོལ་སྤྱོད་བྱེད་ཡག་ལ་དང་པོ་དེ་ཁ་པར་ནང་ནང་འཇུག་བྱེད་དགོས་པ་མ་ཟད་ཁྱེད་རང་དང་འབྲེལ་བ་བྱེད་སའི་མི་དེའི་ཁ་པར་ནང་ལའང་ནང་འཇུག་བྱེད་དགོས།དེ་རྗེས་ཁོང་ཚོས་བྱེད་སྒོ་འདི་བེད་སྤྱད་དེ་ཁ་པར་དང་འཕྲིན་ཐུང་སོགས་ཕར་ཚུར་བཏང་བ་དང་ལེན་གྱི་ཡོད།འདི་ལྟ་བུའི་བཀོལ་སྤྱོད་མ་ལག་འདི་ད་ལྟ་ཁྱད་ཆོས་ལྡན་པའི་ལག་ཐོག་ཁ་པར་གྱི་བཟོ་དབྱིབས་ཁ་ཤས་ཤིག་ནང་མ་གཏོགས་མེད།